बताते हैं कि पहले सिरमौर रियासत की राजधानी सिरमौरी ताल में थी। उसके बाद नाहन में बसी। काले खान की ड्यूटी पहले सिरमौरी ताल क्षेत्र के एक गांव में होती थी। राजधानी बदलने के बाद काले खान भी राज परिवार के साथ नाहन आ गए। सिरमौर के महाराजा ने काले खान की बहादुरी, युद्ध कौशल को देखते हुए सिरमौर के बॉर्डर की रक्षा के लिए उन्हें मारकंडा के जंगल में भेजा, जो आज कालाअंब में है। काले खान ने लंबे समय तक यहां अपनी सेवाएं दी।